Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2012/011 DK/Vestas introdusă de Danemarca) /* COM/2013/0703 final */





EXPUNERE DE MOTIVE Punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară[1] permite mobilizarea Fondului european de ajustare la globalizare (FEG) prin intermediul unui mecanism de flexibilitate, în limita plafonului anual de 500 de milioane EUR peste nivelul rubricilor corespunzătoare din cadrul financiar. Regulile aplicabile contribuțiilor din FEG sunt prevăzute în Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[2]. La 21 decembrie 2012, Danemarca a prezentat cererea EGF/2012/011 DK/Vestas pentru o contribuție financiară din partea FEG, în urma unor concedieri efectuate în societatea Vestas Group din Danemarca. După examinarea atentă a acestei cereri, Comisia a concluzionat, în conformitate cu articolul 10 din Regulamentul (CE) nr. 1927/2006, că sunt îndeplinite condițiile necesare pentru acordarea unei contribuții financiare în temeiul regulamentului menționat. SINTEZA ȘI ANALIZA CERERII Date principale: || Numărul de referință FEG || EGF/2012/011 Stat membru || Danemarca Articolul 2 || (a) Întreprinderea principală || Vestas Group Furnizori și producători din aval || 0 Perioada de referință || 18.9.2012 – 18.12.2012 Data de începere a serviciilor personalizate || 1.3.2013 Data cererii || 21.12.2012 Concedieri în timpul perioadei de referință || 611 Concedieri înainte și după perioada de referință || 0 Totalul concedierilor eligibile || 611 Lucrători concediați care ar trebui să beneficieze de măsurile în cauză || 611 Cheltuieli pentru servicii personalizate (EUR) || 12 151 287 Cheltuieli pentru punerea în aplicare a FEG[3] (EUR) || 578 000 Cheltuieli pentru punerea în aplicare a FEG (%) || 4,54 Buget total (EUR) || 12 729 287 Contribuția din FEG (50 %) (EUR) || 6 364 643 1. Cererea a fost prezentată Comisiei la data de 21 decembrie 2012 și a fost completată cu informații suplimentare până la data de 16 iulie 2013. 2. Cererea îndeplinește condițiile de recurgere la FEG prevăzute la articolul 2 litera (a) din Regulamentul (CE) nr. 1927/2006 și a fost transmisă în termenul stabilit de 10 săptămâni menționat la articolul 5 din regulamentul respectiv. Legătura dintre concedieri și schimbările structurale majore intervenite în practicile comerciale mondiale, generate de globalizare, sau dintre concedieri și criza financiară și economică mondială 3. În vederea stabilirii legăturii dintre concedieri și modificările structurale majore ale modelelor comerciale internaționale cauzate de globalizare, Danemarca susține că industria producătoare de turbine eoliene din UE, care este inclusă în NACE Rev. 2 diviziunea 28 („Fabricarea de mașini și echipamente”) a fost grav afectată de modificările modelelor comerciale internaționale, care au condus la o reducere semnificativă a cotei de piață a UE. Danemarca precizează că, deși cererea de instalații de turbine eoliene stagnează în Europa, piața mondială înregistrează o creștere rapidă, în special în Asia. Pentru prima dată, în 2010, mai mult de jumătate dintre toate capacitățile eoliene noi au fost instalate pe alte piețe decât cele tradiționale din Europa și America de Nord. Această evoluție a fost generată în principal de continua dezvoltare economică intensă a Chinei, țară în care au fost instalate jumătate dintre noile turbine eoliene fabricate la nivel mondial[4]. Producătorii chinezi de turbine eoliene, care devin din ce în ce mai competitivi din punct de vedere al calității și al prețului, oferă soluții nu numai pentru propriile lor piețe în expansiune, ci pătrund, de asemenea, pe piața europeană. În contextul creșterii globale dinamice a acestui sector, cota Europei din capacitatea totală s-a redus de la 66 % în 2006 la 27,5 % în 2012[5]. 4. În plus, Danemarca susține că această tendință are un caracter permanent. Cererea de energie din surse regenerabile, inclusiv eoliană, va crește semnificativ; cu toate acestea, piețele se vor reorienta. Cu toate că, până în 2006, industria energiei eoliene a fost dominată de Europa și că, până de curând, în acest domeniu s-a observat o creștere echilibrată între Europa, Asia și SUA, se observă astăzi o creștere rapidă a cererii în sectorul energiei eoliene în Asia și în America de Nord, evoluție pe care o va cunoaște America de Sud mâine și Africa pe termen mai lung. Producția și serviciile de întreținere se vor transfera în regiunile în care cererea este corespunzătoare și în regiunile cu creștere economică rapidă. Ca urmare a costurilor ridicate generate de transportul părților de dimensiuni mari ale turbinelor eoliene și pentru a beneficia de costuri cu forța de muncă mult mai reduse, producătorii europeni au fost obligați să își deplaseze producția mai aproape de piețele cele mai dinamice ale utilizatorilor finali pentru a-și asigura competitivitatea și poziția pe piață. În consecință, producția a migrat progresiv în afara UE. 5. Vestas Group s-a înscris în tendința prezentată mai sus. Pentru a-și menține poziția de lider pe piață, Vestas a pus recent în aplicare o nouă strategie guvernată de principiul „În regiune pentru regiune”, în scopul reducerii costurilor de producție și transport, micșorând distanța până la clienți și piețe și consolidând poziția societății Vestas în raport cu variațiile cursului de schimb[6]. Ca urmare a procesului de globalizare, turbinele eoliene vor fi fabricate direct în zonele în care sunt necesare (deja în 2011, 80-90 % dintre turbine erau fabricate la nivel regional). În plus, în timp ce în trecut majoritatea componentelor unei turbine eoliene erau fabricate în cadrul producției interne, în viitor producția de componente va fi din ce în ce mai externalizată către parteneri regionali și, prin urmare, Vestas va avea nevoie de mai puține investiții și își va reduce numărul de angajați. 6. Acestea este cel de-al treilea dosar FEG care implică societatea Vestas Group și cel de-al patrulea dosar FEG în sectorul turbinelor eoliene. Argumentele prezentate în cele trei dosare precedente (EGF/2010/003 DK/Vestas[7], EGF/2010/022 DK/LM Glasfiber[8], EGF/2010/017 DK/Midtjylland Machinery[9]) rămân valabile. Demonstrarea numărului de concedieri și îndeplinirea criteriilor de la articolul 2 litera (a) 7. Danemarca a transmis această cerere pe baza criteriilor de intervenție prevăzute la articolul 2 litera (a) din Regulamentul (CE) nr. 1927/2006, care prevăd drept condiție pentru intervenție existența unui număr de cel puțin 500 de concedieri pe o perioadă de patru luni, în cadrul unei societăți dintr-un stat membru, incluzând lucrătorii concediați de furnizorii și de producătorii din aval ai societății respective. 8. În cerere sunt menționate 611 concedieri la Vestas Group în perioada de referință cuprinsă între 18 septembrie 2012 și 18 decembrie 2012. Toate concedierile au fost calculate în conformitate cu articolul 2 al doilea paragraf a treia liniuță din Regulamentul (CE) nr. 1927/2006. Comisia a primit confirmarea, solicitată în temeiul aceluiași articol, că aceste concedieri au fost într-adevăr efectuate. Explicația caracterului neprevăzut al concedierilor în cauză 9. Autoritățile daneze susțin că cele aproximativ 800 de concedieri efectuate de Vestas Group în localitatea Ringkøbing-Skjern în 2009/2010 fuseseră deja efectuate în mod neprevăzut, din cauza dezvoltării rapide a sectorului energiei eoliene la nivel mondial. În ianuarie 2012, Vestas și-a anunțat intenția de a concedia alți 1 300 de lucrători. Până la jumătatea anului 2012, Vestas a atins numărul de 1 300 de concedieri în Danemarca, dintre care 788 au fost incluse în dosarul precedent EGF/2012/003 DK/Vestas, prezentat Comisiei în mai 2012. Prin urmare, autoritățile daneze nu se așteptau la noi concedieri și au fost surprinse când Vestas a anunțat, în septembrie 2012, că societatea va concedia alți 611 lucrători. 10. În anul 2009, în principal lucrătorii cu calificare redusă sau necalificați au fost afectați în urma noii tendințe comerciale la nivel mondial de externalizare a producției în țări cu costuri mai scăzute ale forței de muncă. Pe de altă parte, concedierile din 2012 din cadrul societății Vestas Group i-au afectat într-o mare măsură pe angajații cu înaltă calificare, pe cei specializați și pe cei cu un nivel înalt de studii. Această situație nu a fost anticipată, dat fiind faptul că Danemarca a realizat investiții semnificative în cercetare și dezvoltare în sectoarele energiilor din surse regenerabile și eoliene. În plus, guvernul danez negociase o politică energetică ambițioasă pentru perioada 2012-2020, având printre obiective promovarea instalării unui număr sporit de turbine eoliene. În sfârșit, administrația locală din Ringkøbing-Skjern făcuse investiții de amploare în infrastructura pentru transport destinată centralelor eoliene fabricate de Vestas. Se preconiza ca noua generație de centrale eoliene Vestas să fie fabricată în cadrul acestei localități. Identificarea întreprinderilor care au efectuat concedieri și a lucrătorilor vizați de măsurile de asistență 11. Cererea se referă la 611 concedieri care au avut loc în Vestas Group, toate acestea fiind vizate pentru a face obiectul asistenței. 12. Defalcarea pe categorii a lucrătorilor vizați este următoarea: Categorie || Număr || Procentaj Bărbați || 394 || 64,48 Femei || 217 || 35,52 Cetățeni ai UE || 596 || 97,55 Cetățeni din țări terțe || 15 || 2,45 15-24 de ani || 2 || 0,33 25-54 de ani || 518 || 84,78 55-64 de ani || 88 || 14,40 peste 64 de ani || 3 || 0,49 13. Defalcarea în funcție de categoriile profesionale este următoarea: Categorie || Număr || Procentaj Directori, director general Manageri ai departamentelor de producție și de operațiuni || 13 || 2,13 Ingineri, inclusiv directori de proiect, șefi de departamente || 136 || 22,26 Tehnicieni în domeniul ingineriei || 141 || 23,08 Funcționari cu atribuții generale de birou || 10 || 1,64 Lucrători în servicii || 36 || 5,89 Lucrători calificați în metalurgie, mașini și utilaje și asimilați || 3 || 0,49 Operatori și asamblori la mașini și instalații || 132 || 21,60 Muncitori necalificați în industria prelucrătoare || 140 || 22,91 14. În conformitate cu articolul 7 din Regulamentul (CE) nr. 1927/2006, Danemarca a confirmat faptul că s-a aplicat o politică de egalitate între femei și bărbați, precum și de nediscriminare și că aceasta se va aplica în continuare pe parcursul diferitelor etape de punere în aplicare a FEG și, în special, de accesare a FEG. Descrierea teritoriului vizat, a autorităților sale și a părților interesate 15. Concedierile afectează șase localități situate în regiunile învecinate Midtjylland (Ringkøbing-Skjern, Randers, Favrskov și Aarhus) și Syddanmark (Esbjerg și Varde). De asemenea, s-au efectuat câteva concedieri în regiunea Sjælland și în regiunea capitalei – Copenhaga. Toate localitățile afectate se confruntă cu o creștere rapidă a șomajului (în special pe termen lung), care înregistrează o creștere netă medie de peste 3 puncte[10], precum și cu o scădere drastică a numărului de locuri de muncă disponibile (în special în industrie și în producție). 16. Localitatea Ringkøbing-Skjern a efectuat investiții substanțiale în infrastructură pentru Vestas și pentru sectorul energiei eoliene. Alte sectoare importante de ocupare a forței de muncă sunt turismul, agricultura, construcțiile și serviciile publice. Principala parte interesată este localitatea Ringkøbing-Skjern. Aceasta are responsabilitatea de a sprijini șomerii în căutarea unui nou loc de muncă, inclusiv prin măsuri privind consolidarea competențelor lucrătorilor, îmbunătățirea tehnicilor de căutare a unui loc de muncă și facilitarea procesului de stabilire a obiectivelor. Celelalte părți interesate sunt: localitățile Varde, Esbjerg, Favrskow, Randers, Aarhus, Roskilde și Copenhaga, sindicatele, fondurile de asigurări de șomaj (A-kasser), reprezentanții angajatorilor, regiunile Midtjylland, Syddanmark, Sjælland și Regiunea Capitalei, consiliile regionale de ocupare a forței de muncă, Ministerul Muncii, Întreprinderilor și Creșterii și întreprinderile locale. Impactul preconizat al concedierilor asupra ocupării forței de muncă la nivel local, regional sau național 17. Acest nou val de concedieri reprezintă o provocare de amploare pentru localitățile afectate, el având loc după o serie de concedieri masive înregistrate în 2009/2010 și în lunile februarie - septembrie 2012, care au afectat aproximativ 2 000 de angajați ai societății Vestas din Ringkøbing-Skjern și din localitățile învecinate. Aproximativ 50 % dintre lucrătorii concediați au un nivel înalt de studii; ceilalți 50 % sunt muncitori calificați sau semicalificați. 18. Atragerea unei astfel de întreprinderi inovatoare cum este Vestas, care a creat numeroase locuri de muncă de înaltă calificare și de calitate ridicată în sectorul industrial, a reprezentat un succes de anvergură pentru localitățile în cauză. Pierderea acestor locuri de muncă a pus regiunile într-o situație dificilă. Toate localitățile vizate au semnalat că nu există oferte de locuri de muncă adecvate pentru inginerii calificați și pentru specialiști și că, prin urmare, aceștia vor trebui să se mute din regiune în căutarea unui loc de muncă; în consecință, atragerea unor noi întreprinderi în zonă va fi și mai dificilă. Pentru lucrătorii calificați și semicalificați, șansele de a găsi locuri de muncă în sectorul industrial sunt scăzute, întrucât, începând din 2008, numărul de locuri de muncă din sectorul industrial a înregistrat o scădere rapidă în Danemarca din cauza globalizării. Odată cu locurile de muncă de calitate din sectorul industrial dispar și alte infrastructuri și locuri de muncă din sectorul local al serviciilor. 19. Concedierile au loc într-un moment în care se înregistrează o creștere rapidă a șomajului. În 2012 existau 34 804 șomeri în Syddanmark și 32 571 în Midjylland (în comparație cu 14 030 și, respectiv, 13 132 în 2008)[11]. Pachetul coordonat de servicii personalizate care urmează să fie finanțate și defalcarea costurilor sale estimate, inclusiv complementaritatea acestuia cu acțiunile finanțate din fondurile structurale 20. Ca și în cazul cererii EGF/2012/003 DK/Vestas, Danemarca a propus un pachet de măsuri în sprijinul lucrătorilor concediați, care este în concordanță cu Strategia Europa 2020 pentru promovarea unei creșteri inteligente, durabile și favorabile incluziunii. Pachetul va oferi asistență individualizată, orientată, flexibilă și inovatoare în scopul pregătirii lucrătorilor concediați pentru a ocupa noi locuri de muncă în domeniile cu perspective de creștere economică: – Consiliere, îndrumare și întâlniri pentru pregătirea proiectului profesional: se estimează că toți lucrătorii vizați vor beneficia de această acțiune pe parcursul proiectului. Obiectivul acestei acțiuni este de a sprijini lucrătorii, lăsându-le totodată posibilitatea să își definească ei înșiși necesitățile, să-și gestioneze procesul de învățare, să-și selecționeze pachetele adecvate pentru perfecționarea competențelor în scopul maximizării propriului potențial și să își dezvolte competențele personale, sociale și profesionale. Obiectivele generale cuprind analiza și inventarierea competențelor participanților, oferta de consiliere individuală, menținerea motivației pe parcursul proiectului prin întâlniri periodice dedicate pregătirii proiectului profesional, dezvoltarea și identificarea celor mai bune practici și comunicarea cu furnizorii de formare profesională și cu întreprinderile. Măsura va începe cu o sesiune de informare detaliată, care va fi urmată de sesiuni de consiliere individuală, pe parcursul cărora competențele participanților vor fi trecute în revistă și repertoriate. Procesul va fi monitorizat în permanență prin intermediul chestionarelor și al interviurilor pentru a evalua impactul acestuia. – Pachete de formare orientate individual: aceste pachete vor fi disponibile pentru toți lucrătorii din grupul vizat. Cu toate acestea, este probabil ca o parte dintre lucrătorii concediați să găsească un nou loc de muncă după procesul de pregătire a proiectului profesional; prin urmare, se estimează că un număr redus de aproximativ 500 de lucrători vor participa la această măsură. Pachetele de formare, concepute de către echipa de gestionare a proiectului în cooperare cu lucrătorii concediați și furnizate de instituțiile de învățământ din Danemarca, includ: – (a) cursuri de competențe interculturale (ateliere de o zi pentru sensibilizarea participanților față de necesitatea de a dobândi competențe interculturale într-un mediu globalizat); – (b) cursuri de limbi străine (inclusiv competențe de afaceri în engleză, vocabularul folosit în reuniuni, discuții și prezentări; vocabular tehnic; posibilitatea elaborării unor pachete de formare lingvistică personalizate); – (c) formare în domeniul antreprenoriatului (un atelier introductiv privind antreprenoriatul, destinat motivării participanților pentru a deveni independenți sau pentru a-și lansa propriile afaceri; participanții vor învăța cum să elaboreze un plan de afaceri și vor primi informații referitoare la chestiuni juridice, la impozite și la TVA, precum și la vânzări, marketing și activități economice electronice); – (d) cursuri și programe de formare standard (toți participanții vor avea posibilitatea să se înscrie la cursuri și programe de formare la alegere). – Indemnizații antreprenoriale: indemnizații de până la 25 000 EUR per întreprindere nou înființată vor fi puse la dispoziție după o analiză minuțioasă a 40 de persoane care au participat la cursurile de antreprenoriat și au elaborat un plan de afaceri solid. Criteriile de evaluare a planurilor de afaceri vor fi: creativitatea, inovarea și durabilitatea. Toți beneficiarii vor trebui să participe în mod regulat la sesiunile de monitorizare și să elaboreze un raport privind situația la sfârșitul proiectului FEG. Progresele înregistrate de întreprinderile nou înființate vor fi monitorizate îndeaproape. – Măsuri speciale de îndrumare și plasare pentru persoanele concediate cu vârsta de peste 55 de ani: aproximativ 80 de persoane concediate din grupul vizat cu vârsta de 55 de ani sau mai mult vor beneficia de servicii speciale de îndrumare, pregătire a proiectului profesional și consiliere și se vor depune eforturi deosebite pentru plasarea lor. Întrucât aceste persoane pot fi defavorizate din cauza vârstei lor, centrele de ocupare a forței de muncă și partenerii care colaborează cu acestea le vor oferi stagii în anumite societăți selecționate care le-ar putea oferi locuri de muncă după încheierea stagiului. Persoanele plasate în societăți vor beneficia de servicii intensive de îndrumare și consiliere. În caz de nevoie, acestor persoane li se va propune un ajutor și o formare specifică pentru a le ajuta să-și lanseze propria afacere. – Indemnizații de subzistență de 109 EUR vor fi acordate fiecărui lucrător pentru fiecare zi de participare la măsurile active privind piața muncii; se estimează un număr mediu de 95 de zile de participare per lucrător (10 400 EUR). 21. Cheltuielile pentru punerea în aplicare a FEG, care sunt incluse în cerere în conformitate cu articolul 3 din Regulamentul (CE) nr. 1927/2006, acoperă activitățile de pregătire, gestionare și control, precum și activitățile legate de informare și publicitate. Autoritățile publice din Ringkøbing-Skjern și echipa de gestionare a proiectului, care cuprinde toate localitățile în cauză, vor apela la diferite instrumente pentru a promova și a comunica contribuția financiară din partea FEG. Pe portalurile localităților vor fi create site-uri internet. În mod regulat, vor fi emise comunicate de presă, vor avea loc conferințe de presă și vor fi publicate buletine informative. Un atelier final privind impactul va fi organizat cu toți participanții la proiect și cu părțile interesate. Vor fi puse la dispoziție materiale promoționale. 22. Serviciile personalizate prezentate de autoritățile daneze sunt măsuri active pe piața forței de muncă cuprinse între acțiunile eligibile definite la articolul 3 din Regulamentul (CE) nr. 1927/2006. Autoritățile daneze estimează costurile totale la 12 729 287 EUR, din care cheltuielile pentru serviciile personalizate la 12 151 287 EUR și cheltuielile pentru punerea în aplicare a FEG la 578 000 EUR (4,54 % din suma totală). Contribuția totală solicitată din FEG este de 6 364 643 EUR (50 % din costurile totale). Acțiuni || Numărul estimat al lucrătorilor vizați || Costul estimat per lucrător vizat (în EUR) || Costuri totale (FEG și cofinanțare națională) (în EUR) Servicii personalizate [articolul 3 primul paragraf din Regulamentul (CE) nr. 1927/2006] Consiliere, îndrumare și pregătire a proiectului profesional || 611 || 1 500 || 916 500 Pachete de formare orientate individual || 500 || 7 500 || 3 750 000 Indemnizații antreprenoriale || 40 || 25 000 || 1 000 000 Măsuri speciale de îndrumare și plasare pentru persoanele concediate cu vârsta de peste 55 de ani || 80 || 1 500 || 120 000 Indemnizații de subzistență || 611 || 10 417 || 6 364 787 Subtotal servicii personalizate || || 12 151 287 Cheltuieli pentru punerea în aplicare a FEG [articolul 3 al treilea paragraf din Regulamentul (CE) nr. 1927/2006] Activități de pregătire || || 28 000 Gestiune || || 220 000 Informare și publicitate || || 80 000 Activități de control || || 250 000 Subtotal cheltuieli pentru punerea în aplicare a FEG || || 578 000 Total costuri estimate || || 12 729 287 Contribuție din FEG (50 % din costurile totale) || || 6 364 643 23. Danemarca confirmă că măsurile descrise mai sus sunt complementare cu acțiunile finanțate din fondurile structurale și că se va evita orice fel de dublă finanțare. Data/datele la care serviciile personalizate pentru lucrătorii afectați au început sau sunt prevăzute să înceapă 24. Danemarca a inițiat serviciile personalizate pentru lucrătorii afectați incluse în pachetul coordonat propus pentru cofinanțarea din FEG la 1 martie 2013. Prin urmare, această dată reprezintă începutul perioadei de eligibilitate pentru orice fel de asistență care ar putea fi acordată prin FEG. Proceduri de consultare a partenerilor sociali 25. Partenerii sociali au fost consultați pe durata pregătirii cererii de asistență din FEG. Serviciile de ocupare a forței de muncă din localitățile Ringkøbing-Skjern, Aarhus, Randers, Favrskov și Varde și-au consultat comisia locală și regională pentru ocuparea forței de muncă (LBR și RBR), în care sunt reprezentați principalii parteneri sociali, inclusiv sindicatele (LO) și reprezentanții angajatorilor danezi (DA). Partenerii sociali sunt informați în mod constant cu privire la stadiul dosarului prin intermediul comitetelor de ocupare a forței de muncă din localitatea Ringkøbing-Skjern și din localitățile asociate. Serviciul pentru ocuparea forței de muncă din regiunea Midjylland, care este responsabil de comunicarea cu toți partenerii sociali vizați, este reprezentat oficial în cadrul organismului care se ocupă de acest dosar. 26. Autoritățile daneze au confirmat că cerințele legislației naționale și cele ale legislației UE privind concedierile colective au fost respectate. Informare cu privire la acțiunile obligatorii în temeiul legislației naționale sau al convențiilor colective 27. În ceea ce privește îndeplinirea criteriilor stabilite la articolul 6 din Regulamentul (CE) nr. 1927/2006, în cererea lor, autoritățile daneze: · au confirmat că măsurile care constituie responsabilitatea societăților în temeiul legislației naționale sau al convențiilor colective nu vor fi înlocuite de contribuția financiară din partea FEG; · au demonstrat că acțiunile respective oferă sprijin lucrătorilor individuali și nu urmează a fi folosite pentru restructurarea societăților sau a sectoarelor de activitate; · au confirmat faptul că acțiunile eligibile menționate anterior nu beneficiază de asistență din partea altor instrumente financiare ale UE. Sisteme de gestionare și control 28. Danemarca a informat Comisia că organismele care vor gestiona și vor controla contribuția financiară sunt aceleași ca pentru Fondul social european, pentru care autoritatea de management este tot Autoritatea Daneză pentru Întreprinderi. Funcția de autoritate de certificare va fi conferită unui departament diferit al aceluiași organism. Autoritatea de audit va fi serviciul de control al intervențiilor UE din cadrul Autorității Daneze pentru Întreprinderi. Finanțare 29. Având în vedere cererea Danemarcei, propunerea de contribuție din FEG pentru pachetul coordonat de servicii personalizate (inclusiv cheltuielile de punere în aplicare a FEG) este de 6 364 643 EUR, reprezentând 50 % din costul total. Alocarea propusă de Comisie în cadrul fondului se bazează pe informațiile furnizate de Danemarca. 30. Având în vedere cuantumul maxim al contribuției financiare care poate fi acordată din FEG în temeiul articolului 10 alineatul (1) din Regulamentul (CE) nr. 1927/2006, precum și marja disponibilă pentru realocarea creditelor, Comisia propune mobilizarea din FEG a sumei totale menționate mai sus, care să fie înscrisă în rubrica 1a din cadrul financiar. 31. Cuantumul propus al contribuției financiare va lăsa disponibil mai mult de 25 % din suma maximă anuală rezervată din FEG pentru alocări în cursul ultimelor patru luni ale anului, conform dispozițiilor articolului 12 alineatul (6) din Regulamentul (CE) nr. 1927/2006. 32. Prin prezentarea acestei propuneri de mobilizare a FEG, Comisia inițiază procedura simplificată de trialog, conform dispozițiilor de la punctul 28 din Acordul interinstituțional din 17 mai 2006, în vederea obținerii acordului celor două componente ale autorității bugetare cu privire la necesitatea utilizării FEG și cu privire la suma solicitată. Comisia invită prima dintre cele două părți componente ale autorității bugetare care ajunge la un acord, la nivelul politic corespunzător, cu privire la proiectul de propunere de mobilizare, să informeze cealaltă parte componentă și Comisia în legătură cu intențiile sale. În cazul în care una dintre cele două componente ale autorității bugetare nu este de acord, se va organiza o reuniune oficială trilaterală. 33. Comisia prezintă separat o cerere de transfer în vederea înscrierii în bugetul pentru anul 2013 a unor credite de angajament specifice, în conformitate cu punctul 28 din Acordul interinstituțional din 17 mai 2006. Sursa creditelor de plată 34. Creditele din linia bugetară a FEG se vor utiliza pentru a finanța suma de 6 364 643 EUR, necesară pentru prezenta cerere. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2012/011 DK/Vestas introdusă de Danemarca) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară[12], în special punctul 28, având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[13], în special articolul 12 alineatul (3), având în vedere propunerea Comisiei Europene[14], întrucât: (1) Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor majore intervenite în practicile comerciale mondiale generate de globalizare și pentru a-i ajuta să se reintegreze pe piața forței de muncă. (2) Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR. (3) La 21 decembrie 2012, Danemarca a depus o cerere de mobilizare a FEG în legătură cu concedierile din întreprinderea Vestas Group, iar până la 16 iulie 2013 a transmis informații suplimentare. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 6 364 643 EUR. (4) Prin urmare, ar trebui mobilizat FEG pentru a oferi o contribuție financiară ca răspuns la cererea depusă de Danemarca, ADOPTĂ PREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2013, se mobilizează Fondul european de ajustare la globalizare pentru alocarea sumei de 6 364 643 EUR, sub formă de credite de angajament și credite de plată. Articolul 2 Prezenta decizie se publică în Jurnalul Oficial al Uniunii Europene. Adoptată la Bruxelles, Pentru Parlamentul European Pentru Consiliu Președintele Președintele [1] JO C 139, 14.6.2006, p. 1. [2] JO L 406, 30.12.2006, p. 1. [3] În conformitate cu articolul 3 al treilea paragraf din Regulamentul (CE) nr. 1927/2006. [4] Asociația Mondială a Energiei Eoliene: „Raport mondial privind energia eoliană pentru 2010”, Bonn, aprilie 2011. http://www.wwindea.org/home/images/stories/pdfs/worldwindenergyreport2010_s.pdf [5] Asociația Mondială a Energiei Eoliene: „Raport anual pentru 2012”, Bonn, mai 2013. http://www.wwindea.org/webimages/WorldWindEnergyReport2012_final.pdf [6] Raport anual pentru anul 2011 al societății Vestas. [7] COM (2012) 502 final. [8] COM (2011) 258 final. [9] COM (2011) 421 final. [10] Danmarks Statistik, www.statistikbanken.dk/AUP02 [11] www.dst.dk [12] JO C 139, 14.6.2006, p. 1. [13] JO L 406, 30.12.2006, p. 1. [14] JO C […], […], p. […].